Carolyn Rodrigues

Carolyn Allison Rodrigues-Birkett, nada en Moruca o 16 de setembro de 1973, é unha política güianesa que traballou como ministra de asuntos exteriores de Güiana desde 2008 até 2015."Meet the New Cabinet Members", GINA.

 Traxectoria 
De orixe indíxena, naceu en Moruca, na rexión de Barima-Waini. Despois de asistir a unha escola privada en Georgetown, recibiu unha bolsa para indíxenas e estudou administración de empresas na Universidade de Regina no Canadá e regresou a Güiana en 1993."Meet the New Cabinet Members", GINA. A súa bolsa esixiulle que traballase para as comunidades indíxenas e, como resultado, abandonou a empresa madeireira onde traballaba e, en cambio, foi traballar para o Programa de Melloramento do Impacto Social (SIMAP, polas súas siglas en inglés) do Banco Interamericano de Desenvolvemento en Güiana. Converteuse en coordinadora do Programa de Proxectos Amerindios de SIMAP, ocupando ese cargo até 2001, cando foi a estudar traballo social na Universidade de Güiana.

Foi nomeada no Gabinete como ministra de asuntos amerindios en abril de 2001. Despois das eleccións xerais de 2006, foi novamente nomeada para ese cargo e xurada o 4 de setembro de 2006."President swears-in first two Ministers", GINA, 4 de setembro de 2006. Despois de sete anos como ministra de asuntos amerindios, foi nomeada ministra de asuntos exteriores o 9 de abril de 2008, en substitución de Samuel Insanally."Rodrigues appointed Foreign Affairs Minister", GINA, 9 de abril de 2008. Xurou o cargo o 10 de abril."Two new Ministers sworn in before President Jagdeo", GINA, 10 de abril de 2008.

Continuou traballando como ministra ata que o Partido Progresista do Pobo (PPP) perdeu as eleccións xerais de maio de 2015. Posteriormente ofrecéuselle un lugar na lista de parlamentarios do PPP, pero optou por non tomar asento na Asemblea Nacional, preferindo traballar no estranxeiro."Jagdeo on PPP/C Parliament list", Stabroek News, 7 de xullo de 2015.

 Notas 

Categoría:Políticos de Güiana
Categoría:Nados en 1973
Categoría:Nados na Güiana